És absolutament desaconsellable.
En primer lloc, perquè, tot i que es faci correctament, s'estan introduint a l'ambient interior productes químics potencialment perillosos per a la salut de les persones.
En segon lloc, perquè facilita l'aparició de resistència de les plagues als biocides i, a més a més, és molt poc efectiu.
No, en cap cas; ni els treballadors propis de l'empresa ni els del servei de neteja.
Els insecticides d'ús domèstic estan concebuts per ser aplicats per persones dins d'un àmbit estrictament domèstic i sota la seva responsabilitat.
En un entorn laboral, els tractaments de control de plagues s'han de fer amb productes registrats per a ús ambiental i els ha d'aplicar una persona formada adequadament, és a dir, que tingui el carnet d'aplicador DDD.
Si l'empresa en qüestió té una activitat o bé està ubicada en un entorn que la fa susceptible a la presència de plagues, el que és recomanable és que es contracti una empresa especialitzada de control de plagues urbanes perquè faci un monitoratge de seguiment i control de la població d'insectes que permeti una actuació efectiva quan s'escaigui.
Sí, i és molt important que sigui així.
Atès que un programa de control de plagues pot implicar en un moment determinat l'aplicació de productes químics, cal seguir les indicacions del que estableix el Reial decret 374/2001, de 6 d'abril, sobre protecció de la salut dels treballadors enfront dels riscs relacionats amb els agents químics en el lloc de treball.
Per tant, s'han d'avaluar els riscos derivats de la presència de productes químics en el lloc de treball fent especial esment a les condicions de treball (característiques dels locals, equips, ventilació, etc.) i a la vigilància de la salut.
Tenint en compte tot el que acabem de dir, es considera que és el Servei de Prevenció el que ha de coordinar totes les activitats (planificació, mesures preventives, informació, etc.) relacionades amb el programa de control de plagues.
La lluita integrada està definida per l'Environmental Protection Agency (EPA) com l'ús coordinat de la informació sobre la plaga i sobre el medi ambient, amb els mètodes de control de plagues disponibles per prevenir nivells inacceptables dels danys ocasionats per les plagues, així com sobre les seves propietats i el medi ambient..
Aquest mètode de control de plagues sí que és aplicable als centres de treball, i a més a més és del tot aconsellable.
Des del Departament de Salut es recomana desenvolupar tècniques de control de plagues alternatives a l'ús de plaguicides químics aplicant criteris fonamentats en els principis de lluita integrada.
Això significa que cal adoptar mesures preventives d'higiene i sanejament dels locals o les àrees i controlar els factors que poden influir en l'aparició de les plagues.
També s'han d'utilitzar de manera prioritària els sistemes de lluita física, mecànica i biològica i els productes biorracionals.
No s'han de fer tractaments amb plaguicides com a mètode per prevenir l'aparició de plagues, ni tampoc tractaments sistemàtics, excepte quan, d'acord amb el diagnòstic previ, sigui estrictament necessari i l'ús de plaguicides sigui el millor mètode de control.
En cas que calgui recórrer a plaguicides químics, es procurarà fer servir els productes menys perillosos per a la salut de les persones i per al medi ambient.
Un programa de control de plagues ha de contenir almenys els apartats següents:
Una inspecció inicial per tal de fer un diagnòstic de la situació, informar sobre els possibles mètodes de control que caldrà aplicar i recollir informació sobre les característiques específiques del local i dels seus usuaris/àries per tal de fer les recomanacions pertinents si finalment cal efectuar un tractament amb mètodes químics.
Les empreses de control de plagues urbanes han d'estar inscrites al Registre oficial d'establiments i serveis plaguicides del Departament de Salut.
Aquest registre és oficial i es pot consultar a l'adreça http://salutweb.gencat.cat/ca/inici/.
En aquesta adreça hi ha també un seguit de recomanacions que s'han de tenir en compte a l'hora de contractar una empresa de control de plagues urbanes.
A més a més, s'ha de complir la normativa vigent en el control de plagues i aplicacions plaguicides indicades pel Ministeri de Sanitat i Consum (MISACO), que es pot consultar a l'adreça http://www.msc.es/salud/ambiental/home.htm.
En aquesta adreça també es pot consultar el registre dels productes biocides d'ús ambiental.
El que cal és que tinguin un pla de control de plagues basat a prevenir la presència de plagues, però això no implica directament que calgui fer tractaments.
Contractar un servei de control de plagues NO implica contractar una aplicació de productes biocides.
L'únic que cal és que aquests centres estiguin en unes condicions higienicosanitàries correctes.
Sí, i sovint són més efectius i tot.
Començant per un manteniment correcte i una bona neteja de les instal·lacions, i continuant per mètodes físics (llum ultraviolada, etc.), mecànics (trampes, aspiració, etc.) i de control biològic (ús de depredadors naturals).
Dins ja de les mesures de control químiques cal tenir en compte molts paràmetres (tipus de producte, tècnica d'aplicació i tipus de tractament; existeixen molts tipus de biocides, de formulacions, de tècniques i de tractaments).
L'elecció d'un o d'un altre determinarà tant l'efectivitat davant la plaga com el risc que es produeixin altres plagues.